**Onassis Youth Festival 2018**

|  |
| --- |
| **Το φεστιβάλ για την πιο δυναμική γενιά, τους εφήβους.Δίνουμε φωνή σε όσους σήμερα είναι ήδη το μέλλον μας.** |
| **Παρασκευή 13 - Κυριακή 15 Απριλίου 2018** |
| **Μικρή Σκηνή** |
|   |
| Έφηβος. Ούτε παιδί, ούτε ενήλικας. Δηλαδή, νέος. Έτσι βλέπουμε τους εφήβους στη Στέγη. Γι’ αυτό ετοιμάσαμε το Onassis Youth Festival 2018, για μαθητές Γυμνασίου και Λυκείου, για να βρουν, να ξεκλειδώσουν, να μοιραστούν, να απελευθερώσουν τις δυνάμεις και τα συναισθήματά τους πάνω στη σκηνή. Φέτος, υποδεχόμαστε το ταλέντο των εφήβων μέσα από κλασικά αρχαία κείμενα.  **7ο Λύκειο Νέας Σμύρνης***Εν αρχή ην το χάος... Και μετά, και μετά;*Παράσταση κουκλοθεάτρουΞαναδιαβάζοντας τη *Θεογονία* του Ησίοδου χαθήκαμε σε άπειρα ονόματα, ψάξαμε απ' την αρχή την ισορροπία που κρύβεται στο φως και το σκοτάδι, και πώς μέσα απ' το χάος ο κόσμος παίρνει μορφή. Αναρωτηθήκαμε για τη δύναμη του έρωτα και της εξουσίας, και απορήσαμε με τις αναπόφευκτες μάχες για τη διεκδίκησή τους.Σ' ένα ταξίδι στο βάθος των γενεών, είδαμε τον άνθρωπο να θέτει τα ίδια ερωτήματα πάνω στην πολυπλοκότητα της ύπαρξης.  **Λύκειο Βάρης***Εκεί* Ο Κάτω Κόσμος είναι εκεί όπου πάνε όσοι φεύγουν από τη ζωή, σύμφωνα με τους μύθους και τις παραδόσεις της αρχαιότητας. Τον έχουν επισκεφθεί, ωστόσο, και κάποιες πολύ εξαιρετικές περιπτώσεις ανθρώπων, όπως ο Οδυσσέας, όπως ο Ηρακλής, όπως εμείς. Μαζί με ήρωες, πραγματικούς και μυθικούς, κάνουμε ένα ταξίδι στον κόσμο των νεκρών φτιάχνοντας έναν άλλο, δικό μας, με αφορμή τη ραψωδία λ, τη Νέκυια, μέσα από την *Οδύσσεια* του Ομήρου.  **9ο Λύκειο Αθηνών***Forget Domani* Μια νύχτα, 12 έφηβοι, έχοντας πλήρη γνώση ότι εδώ και τώρα μεταμορφώνονται από ενήλικες σε παιδιά, αποφασίζουν να οργανώσουν ένα ιδιόμορφο πάρτυ «μεταμορφώσεων», όπου ο καθένας τους θα προσπαθήσει να μεταμορφωθεί για λίγο –με τη βοήθεια των υπολοίπων– σε κάτι άλλο, σε αυτό που επιθυμεί. Ιστορικά πρόσωπα, ανεκπλήρωτοι έρωτες, σούπερ ήρωες, σταρ του Χόλιγουντ, ήρωες παραμυθιών ή ταινιών, αλλαγές φύλου, είναι μερικές από τις μεταμορφώσεις που θα προσπαθήσουν να πετύχουν, εμπνευσμένοι από τις *Μεταμορφώσεις* του Οβιδίου.  **7ο Γυμνάσιο Κορυδαλλού***Το Ευχαριστώ* Ο Νίκος είναι ένα αγόρι ντροπαλό, που δυσκολεύεται να διαχειριστεί το κοινωνικό του άγχος. Η Μάχη είναι ένα κορίτσι εξωστρεφές και ιδιαίτερα ομιλητικό, που κουβαλάει πάντα μαζί της μια μυστηριώδη βαλίτσα. Οι δυο τους συναντιούνται σε μια αποβάθρα και μια φιλία μοναδική γεννιέται. Με αφορμή το έργο του Αριστοτέλη *Ηθικά Νικομάχεια*, οι μαθητές έγραψαν δικά τους κείμενα, τα οποία επιμεληθήκαμε και χρησιμοποιήσαμε για να δημιουργήσουμε μια ιστορία που πραγματεύεται, μεταξύ άλλων, τις έννοιες της φιλίας, του δικαίου και της μεσότητας.   **1ο ΕΠΑΛ Αιγάλεω***Τυφλές ελπίδες* Τα ταφικά επιγράμματα είναι κείμενα ζωής. Κινητοποιούν την επιθυμία να κερδηθεί κάθε στιγμή ζωής, αναζητούν μια ακόμη πολύτιμη στιγμή συνάντησης ανάμεσα σε δύο χωριστούς κόσμους, αποθεώνουν τη φιλία, απενοχοποιούν τις ευχές ή τις κατάρες, απαλύνουν με χιούμορ σκληρές αλήθειες, ανακουφίζουν με τη γαλήνη τους, απελευθερώνουν με τη σκωπτικότητά τους, περιγράφουν με ανθρώπινο τρόπο μικρές τραγωδίες, ενώνουν ηλικίες και τάξεις, μιλούν για την ισότητα της φύσης ή τις παγίδες της φύσης που φτιάχνουν το απρόβλεπτο της ζωής. Μέσα από ένα τέτοιο πρίσμα επισκεφτήκαμε τα επιγράμματα, προκειμένου να δημιουργήσουμε ένα πλαίσιο έκφρασης για τη μοναδικά ζωογόνο ενέργεια των εφήβων.  **1ο ΕΠΑΛ Καισαριανής***Ορέστεια* Αυτή δεν είναι μια παράσταση της τριλογίας της *Ορέστειας* του Αισχύλου, από τους εφήβους ενός σχολείου, αλλά η αποτύπωση της πραγματικής σύγκρουσης των συγκεκριμένων εφήβων με ένα κείμενο για το οποίο οι ίδιοι δεν δίνουν δεκάρα. Διαλέξαμε την *Ορέστεια* γιατί πιστέψαμε ότι οι ιδέες και οι έννοιες του έργου θα μπορούσαν να βρουν μια αντανάκλαση στη δική τους πραγματικότητα.Αποτύχαμε πλήρως.  **3ο Λύκειο Νέας Ιωνίας***Τ’ αγάλματα είναι στο μουσείο...*Υπόθεση εργασίας είναι ο *Ίων* του Ευριπίδη. Η τραγωδία ενός εφήβου που δεν έχει όνομα. Που δεν γνωρίζει τους γονείς του. Ξέρει μόνο ότι τον λένε «του Απόλλωνα». Το όνομά του θα το πάρει κατά τη διάρκεια της παράστασης. Με αφορμή αυτό τον αρχαίο έφηβο που «θα ‘ταν στην ηλικία σου αν ζούσε»  και βιώνει μια συνεχή μετάβαση, θα αναζητήσουν τελικά τη δική τους ταυτότητα.Τι σημαίνει το δικό τους όνομα.  **4ο Λύκειο Πετρούπολης***Προμηθέα, μέρα ή νύχτα;* Aναρωτηθήκαμε, με αφορμή τον *Προμηθέα Δεσμώτη* του Αισχύλου, πώς είναι να γίνεσαι στόχος, να απομονώνεσαι σε μια ερημιά, να τιμωρείσαι αλυσοδεμένος στην άκρη του κόσμου, όπως ο Προμηθέας. Να επιβάλεις, όπως το Κράτος. Να είσαι σκληρός και αμείλικτος, όπως η βουβή Βία. Να συμπάσχεις, να συμπαραστέκεσαι, χωρίς να μπορείς στ' αλήθεια να βοηθήσεις, όπως οι Ωκεανίδες, να φάσκεις και να αντιφάσκεις, όπως ο Ωκεανός, να περιπλανάσαι στον κόσμο ολόκληρο χωρίς πατρίδα, όπως η Ιώ. Να υπηρετείς τυφλά τον πατέρα, όπως ο Ερμής, να φοβάσαι, όπως όλοι μας.  **19ο Γυμνάσιο Αθηνών***Antigone - hot night cold spaceship* Η παράστασή μας βασίζεται στο κείμενο της *Αντιγόνης* του Σοφοκλή και διαπραγματεύεται την έννοια του μύθου και της σχέσης του με τον σύγχρονο άνθρωπο. Σε ένα περιβάλλον καταστροφής και σε ένα όχημα που εξασφαλίζει την επιβίωση και οδηγεί σε έναν νέο τόπο, 10 παιδιά με βουβό παρατηρητή την καθηγήτριά τους, ασυνείδητα αναμοχλεύουν τον μύθο της Αντιγόνης για να περάσουν την ώρα τους φαινομενικά, αλλά υποδόρια δημιουργούν την ανάγκη για νέους μύθους. Όντας οι ίδιοι εν δυνάμει μυθικά πλάσματα...  **Η είσοδος στις παραστάσεις είναι δωρεάν με δελτία εισόδου, τα οποία διανέμονται μια ώρα πριν από την έναρξη της κάθε παράστασης.**  **ΠΡΟΓΡΑΜΜΑ ΠΑΡΑΣΤΑΣΕΩΝ** **Παρασκευή 13 Απριλίου**13:00-14:00 | 4ο Λύκειο Πετρούπολης14:00-15:00 | 9ο Λύκειο Αθηνών (Θησείο)15:00-16:00 | 1ο ΕΠΑΛ Αιγάλεω16:00-17:00 | Λύκειο Βάρης17:00-18:00 | 19ο Γυμνάσιο Αθηνών (Κάτω Πατήσια)18:00-19:00 | Διάλειμμα19:00-20:00 | 7ο Γυμνάσιο Κορυδαλλού20:00-21:00 | 3ο Λύκειο Νέας Ιωνίας21:00-22:00 | 7ο Λύκειο Νέας Σμύρνης22:00-23:00 | 1ο ΕΠΑΛ Καισαριανής **Σάββατο 14 Απριλίου**13:00-14:00 | 7ο Λύκειο Νέας Σμύρνης14:00-15:00 | 3ο Λύκειο Νέας Ιωνίας 15:00-16:00 | 7ο Γυμνάσιο Κορυδαλλού 16:00-17:00 | 1ο ΕΠΑΛ Καισαριανής 17:00-18:00 | 19ο Γυμνάσιο Αθηνών (Κάτω Πατήσια)18:00-19:00 | Διάλειμμα19:00-20:00 | 4ο Λύκειο Πετρούπολης20:00-21:00 | Λύκειο Βάρης21:00-22:00 | 1ο ΕΠΑΛ Αιγάλεω22:00-23:00 | 9ο Λύκειο Αθηνών (Θησείο) **Κυριακή 15 Απριλίου**12:00-13:00 | 7ο Γυμνάσιο Κορυδαλλού13:00-14:00 | Λύκειο Βάρης14:00-15:00 | 7ο Λύκειο Νέας Σμύρνης 15:00-16:00 | 4ο Λύκειο Πετρούπολης16:00-17:00 | 19ο Γυμνάσιο Αθηνών (Κάτω Πατήσια)17:00-18:00 | Διάλειμμα18:00-19:00 | 1ο ΕΠΑΛ Καισαριανής19:00-20:00 | 1ο ΕΠΑΛ Αιγάλεω20:00-21:00 | 9ο Λύκειο Αθηνών (Θησείο)21:00-22:00 | 3ο Λύκειο Νέας Ιωνίας  |
| [Διαβάστε περισσότερα για το φεστιβάλ εδώ](http://campaigns.sgt.gr/t/j-l-biiltly-egjkyhth-k/) |
| Συντονισμός & Καλλιτεχνική επίβλεψη: Μυρτώ ΛάβδαΕπιμέλεια σκηνικών: Βασίλης ΓεροδήμοςΣχεδιασμός φωτισμού: Νίκος ΒλασόπουλοςΣυνεργάτες του Φεστιβάλ: Άρης Λάσκος & Αναστασία Γιαννάκη, Κάτια Γκουλιώνη & Άγγελος Φραντζής, Ομάδα Ντουθ (Βάσια Ατταριάν & Μυρτώ Μακρίδη), Αννέτα Στεφανοπούλου και Χριστίνα Στουραΐτη, 4Frontal (Θανάσης Ζερίτης & Αριστέα Σταφυλαράκη), Cheek-Bones (Στέφανος Αχιλλέως & Αγγέλικα Σταυροπούλου), Βίκυ Γεωργιάδου & Φοίβος Συμεωνίδης, Ρηνιώ Κυριαζή & Γιούλη Καρναχωρίτη, Θανάσης Δόβρης & Μαρία Παρασύρη |